Westendstraße 1

Westendstraße 1 (známy aj ako Westend Tower alebo Kronenhochhaus) je mrakodrap vo Frankfurte nad Mohanom. Má 53 poschodí a so svojou výškou 208 m je 3. najvyššou budovou v meste, ale aj v Nemecku. Výstavba prebiehala v rokoch 1990 – 1993. V roku 1995 bola budova vyhlásená ako najlepšia stavba roka v kategórii multifunkčné mrakodrapy. Budova má železobetónovú konštrukciu a fasádu tvoria žulové dosky. 95 tonová oceľová koruna je v zime vykurovaná, aby nedochádzalo k vzniku cencúľov, ktoré by následne mohli ohroziť chodcov alebo automobily na ulici. V budove sa nachádza celkovo asi 80 000 m² využiteľných podlahových plôch, ktoré obsluhuje celkom 25 výťahov. Referencie Iné projekty Commons ponúka multimediálne súbory na tému Westendstraße 1 Externé odkazy Westendstrasse 1 v databáze CTBUH DG Bank v databáze Structurae Zdroj Tento článok je čiastočný alebo úplný preklad článku Westend Tower na českej Wikipédii.